- Eugen Voicu a vorbit despre noi investitori la Dinamo
- El nu ar spune nu unei veniri a lui Ion Ţiriac, dar l-a refuzat pe Cristi Borcea
Eugen Voicu a dezvăluit că Dinamo poartă negocieri cu mai mulţi oameni de afaceri. Iată anunţul lui Eugen Voicu despre venirea de noi acţionari la Dinamo.
Voicu i-a transmis lui Cristi Borcea că Dinamo caută un alt tip de acţionar. Nu ar spune nu unei veniri lui Ion Ţiriac, dar a subliniat că ar fi de preferat
Anunţul lui Eugen Voicu despre venirea de noi acționari la Dinamo! Ce a spus despre Ion Ţiriac şi Cristi Borcea
"Nu ne-a contactat (n.r.: Cristi Borcea) şi nu este profilul pe care ni-l dorim în acţionariat. Vrem să vorbim de o nouă eră la Dinamo în care lucrurile se întâmplă puţin diferit faţă de cum se întâmplau în trecut.
Cum erau pe vremea dumnealui, pe vremea altora.
Nu am vorbit cu domnul Țiriac. Sunt pseudo-știri, lumea este dornică de un anumit gen de știri. Nu are cum să fie rău, noi nu sperăm. Noi avem un plan, planul nostru include și ceea ce vrea să facă domnul Țiriac, o academie solidă de copii. Cu dânsul sau fără dânsul o să o facem.
Lucrurile acestea durează, nu se pot face peste noapte. Avem deja niște acțiuni pe care le luăm în ceea ce privește reorganizare Centrului de Copii și Juniorii", a spus Eugen Voicu la fanatik.ro.
Ce a spus Eugen Voicu despre cooptarea unui fond de investiţii din Portugalia
"Pot să vină şi fonduri de investiţii. Chiar dacă sunt într-o fază incipientă, discuţiile sunt serioase. Nu aş vrea să intru în amănunte. După ce ieşim din insolvenţă, trecem de acest sezon şi rămânem în Liga 1, nu am luat în calcul o altă variantă…
Ne dorim să rămânem în Liga 1 şi şansele sunt mari în continuare. O să vedeţi că la anul, poate chiar în toamnă, Dinamo va fi o ţintă pentru anumiţi investitori", a mai declarat Eugen Voicu pentru sursa citată.
Conducerea lui Dinamo i-a făcut praf pe jucători după ce au fost umiliţi de Hermannstadt: "Nu arătăm nici ca o echipă de Liga 2"
Conducerea lui Dinamo i-a făcut praf pe jucători după ce au fost umiliţi de Hermannstadt. Administratorul special al clubului, Andrei Nicolescu, nu s-a ferit de cuvinte după Hermannstadt – Dinamo 3-0.
El a fost întrebat dacă se teme de retrogradare după acest meci şi a dat un răspuns tranşant. Nicolescu a spus că, la cum a evoluat, Dinamo nu a arătat nici ca o echipă din Liga a 2-a.
"Dacă jucăm cum am jucat ieri nici nu știu dacă suntem echipă de liga a doua. Eu am avut impresia că sunt două echipe din ligi diferite. Niciunul dintre ei nu a fost capabil să arate mai mult", a declarat Andrei Nicolescu pentru sursa citată.
"Sper să fi fost un duș rece acest eșec"
Nicolescu a remarcat susţinerea fanilor dinamovişti, care au mers în număr mare la Sibiu. Din păcate pentru ei, Dinamo nu a dat niciun moment impresia că ar putea câştiga acel joc.
"Lecția pe care le-au dat-o suporterilor. Ca jucător, știam că în astfel de momente îți vine să bagi capul în gheată. Reacția suporterilor te determină să faci asta. Am văzut neputință fizică, din păcate.
Au fost 4000 de fani, dar a mai fost și o altă parte din stadion, destul de mare, tot cu noi. Din punctul de vedere al susținerii, am jucat acasă. Din punctul de vedere al exprimării, am jucat la 2000 de kilometri distanță.
Sper să nu ajungem în ultima etapă să facem calcule atunci. Eu sper să fi fost un duș rece acest eșec. Încercăm să găsim cele mai bune metode. Da, vrem 100% să îl mai chemăm pe domnul Mircea Lucescu", a mai declarat Andrei Nicolescu pentru sursa citată.